ΚΑΝΟΝΙΣΜΟΣ (ΕΚ) αριθ. 2520/98 ΤΗΣ ΕΠΙΤΡΟΠΗΣ της 24ης Νοεμβρίου 1998 για τροποποίηση του κανονισμού (ΕΚ) αριθ. 544/97 για τη θέσπιση πιστοποιητικών καταγωγής για τα σκόρδα που εισάγονται από τη Μαλαισία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε από τον κανονισμό (ΕΚ) αριθ. 2520/97 (2), και ιδίως το άρθρο 31 παράγραφος 2,

Εκτιμώντας:

ότι, με τον κανονισμό (ΕΟΚ) αριθ. 1859/93 της Επιτροπής, της 12ης Ιουλίου 1993, περί εφαρμογής των πιστοποιητικών εισαγωγής για τα σκόρδα που εισάγονται από ορισμένες τρίτες χώρες (3), όπως τροποποιήθηκε από τον κανονισμό (ΕΚ) αριθ. 1662/94 (4), η θέση σε ελεύθερη κυκλοφορία των σκόρδων στην Κοινότητα εξαρτάται από την προσκόμιση πιστοποιητικού εισαγωγής 7

ότι, προκειμένου να ενισχυθεί ο έλεγχος και να αποφευχθεί οποιαδήποτε εκτροπή του εμπορίου που θα βασίζεται σε ανακριβή έγγραφα, ο κανονισμός (ΕΚ) αριθ. 544/97 (5), αφενός, εξαρτά την εισαγωγή σκόρδων καταγωγής ορισμένων τρίτων χωρών στην προσκόμηση πιστοποιητικού καταγωγής που εκδίδεται από τις αρμόδιες εθνικές αρχές, σύμφωνα με τις διατάξεις των άρθρων 56 έως 62 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα (6), όπως τροποποιήθηκε τελευταία από τον κανονισμό (ΕΚ) αριθ. 1677/98 (7), και αφετέρου, επιβάλλει την απευθείας μεταφορά στην Κοινότητα των σκόρδων καταγωγής των εν λόγω τρίτων χωρών 7

ότι οι αρχές της Μαλαισίας επιβεβαίωσαν ότι είναι ανύπαρκτη η παραγωγή σκόρδων στη Μαλαισία 7 ότι στο πλαίσιο του κανονισμού (ΕΚ) αριθ. 1859/93, έχουν ζητηθεί πιστοποιητικά εισαγωγής για σκόρδα που έχουν δηλωθεί καταγωγής Μαλαισίας 7 ότι οι αιτήσεις αυτές αυξάνουν 7 ότι για να αποφευχθεί οποιαδήποτε παρατυπία πρέπει να εφαρμοσθούν αμέσως στη Μαλαισία οι διατάξεις του κανονισμού (ΕΚ) αριθ. 544/97 7

ότι ο κίνδυνος παρατυπιών απορρέει από την απουσία παραγωγής σκόρδων στη Μαλαισία 7 ότι είναι άνευ αντικειμένου οι διατάξεις του άρθρου 4 του κανονισμού (ΕΚ) αριθ. 544/97 και συνεπώς δεν πρέπει να εφαρμοσθούν 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η Μαλαισία προστίθεται στη λίστα των τρίτων χωρών οι οποίες αναφέρονται στο παράρτημα του κανονισμού (ΕΚ) αριθ. 544/97.

Άρθρο 2

Το άρθρο 4 του κανονισμού (ΕΚ) αριθ. 544/97 δεν εφαρμόζεται στα προϊόντα που έχουν δηλωθεί καταγωγής Μαλαισίας τα οποία κατευθύνονται προς την Κοινότητα.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Κατά παρέκκλιση από το άρθρο 5 δεύτερο εδάφιο του κανονισμού (ΕΚ) αριθ. 544/97, εφαρμόζεται από της ενάρξεως ισχύος του.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Νοεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 346 της 17. 12. 1997, σ. 41.

(3) ΕΕ L 170 της 13. 7. 1993, σ. 10.

(4) ΕΕ L 176 της 9. 7. 1994, σ. 1.

(5) ΕΕ L 84 της 26. 3. 1997, σ. 8.

(6) ΕΕ L 253 της 11. 10. 1993, σ. 1.

(7) ΕΕ L 212 της 30. 7. 1998, σ. 18.